ผมอายุ16ส่วนแฟนก็อายุ16เช่นกันมีเพศสัมพันกันประมาน6-7ครั้งล่าสุดประมานเดือนที่แล้วแฟนผมประจำเดือนยังไม่มา ไม่ได้ป้องกันซักครั้ง อยากจะถามว่ามีโอกาสท้องกี่%ครับ (ไม่ได้หรั่งน้ำอสุจิซักครั้ง)
สวัสดีค่ะ การมีเพศสัมพันธ์ทำการหลั่งนอกนั้น ยังมีโอกาสตั้งครรภ์ได้ถึงประมาณ 4-20% จึงมีโอกาสได้สูงพอสมควร ไม่ควรใช้วิธีนี้ในการคุมกำเนิดหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง ใส่ตลอดการมีเพศสัมพันธ์ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนจากที่กล่าวมา มีโอกาสตั้งครรภ์ ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป